Андрей Михневич

Андрей Анатольевич Михневич (, ; 1976 оны 7 сарын 12-нд Бабруйскт төрсөн) нь Беларусийн бөөрөнцөг түлхэлтийн тамирчин юм. Хувийн дээд амжилт болох 22.09 метрийн амжилтаа 2010 онд үзүүлсэн. Тэрээр улсынхаа танхимын АШТ-ий үеэр 21.81 м шидэж,  Беларусийн дээд амжилт тогтоожээDubitski, Mikhail (2010-02-14). Ostapchuk blasts 21.70m Shot Put heave in Mogilev. IAAF. Retrieved on 2010-03-23..

Тэрээр олон улсын тэмцээнүүдэд 1999 оноос оролцож эхлэн, 2000 оны зуны олимпод оролцож, олимпын дэвжээнд анх хүчээ сорьсон байна. Гэвч 2001 онд сэргээшийн шинжилгээнд унаж, 2 жилээр эрхээ хасуулсан бөгөөд эргэж ирэнгүүтээ 2003 оны хөнгөн атлетикийн дэлхийн аварга шалгаруулах тэмцээнд түрүүлжээ. Михневич 2004 оны Афины олимп, 2005 оны ДАШТ-д шагналын тавцанд гарч чадаагүй.

2006 оноос формондоо орж, Хөнгөн атлетикийн танхимын дэлхийн аварга шалгаруулах тэмцээн, Европын АШТ-ээс тус тус мөнгөн медаль зүүжээ. Улмаар 2007 оны ДАШТ, 2008 оны Бээжингийн олимпоос хүрэл медаль хүртсэнээр олимпын медальтнуудын эгнээнд багтсан байна.

Түүний эхнэр Наталья Михневич мөн ижил бөөрөнцөг түлхэлтийн тамирчин бөгөөд Бээжингийн олимпын мөнгөн медальтай.

Хувийн дээд амжилт
ТөрөлАмжилт (м)ГазарОгнооБөөрөнцөг түлхэлт (задгай талбай)  22.09  Минск, Беларусь  2010 оны 7 сарын 14Бөөрөнцөг түлхэлт (танхим)  21.81  Могилев, Беларусь  2010 оны 2 сарын 12
ОУХАХ-ны сайт дахь профилиос авав.

Эшлэл

Ангилал:Беларусийн бөөрөнцөг түлхэгч
Ангилал:Бөөрөнцөг түлхэлтийн дэлхийн аварга
Ангилал:Хөнгөн атлетикийн универсиадын аварга
Ангилал:Беларусийн олимпын хүрэл медальтан
Ангилал:Беларусийн олимпын оролцогч
Ангилал:2000 оны зуны олимпод оролцогч
Ангилал:2004 оны зуны олимпод оролцогч
Ангилал:2008 оны зуны олимпод оролцогч
Ангилал:2012 оны зуны олимпод оролцогч
Ангилал:Сэргээшийн тохиолдол хөнгөн атлетикт
Ангилал:Сэргээш Беларусьд
Ангилал:Зөвлөлтийн иргэн
Ангилал:Беларусьчууд
Ангилал:1976 онд төрсөн